CELEX: 62021CB0087
Language: da
Date: 2021-10-14 00:00:00
Title: Sag C-87/21: Domstolens kendelse (Sjette Afdeling) af 14. oktober 2021 — NSV og NM mod BT (anmodning om præjudiciel afgørelse fra Curtea de Apel Cluj — Rumænien) (Præjudiciel forelæggelse – artikel 99 i Domstolens procesreglement – forbrugerbeskyttelse – direktiv 93/13/EØF – urimelige kontraktvilkår i forbrugeraftaler – anvendelsesområde – artikel 1, stk. 2 – kontraktvilkår, som afspejler bindende lovbestemmelser eller bindende administrative bestemmelser – låneaftaler indgået i udenlandsk valuta – kontraktvilkår vedrørende kursrisikoen, som gengiver en deklaratorisk bestemmelse i national ret – angivelig misligholdelse af den oplysningspligt, der påhviler den långivende bank – krav om god tro – den nationale rets undersøgelse skal primært foretages på grundlag af artikel 1, stk. 2, i direktiv 93/13)

7.2.2022   
            
            
               DA
            
            
               Den Europæiske Unions Tidende
            
            
               C 64/4
            
         
      Domstolens kendelse (Sjette Afdeling) af 14. oktober 2021 — NSV og NM mod BT (anmodning om præjudiciel afgørelse fra Curtea de Apel Cluj — Rumænien)
      (Sag C-87/21) (1)
      
      (Præjudiciel forelæggelse - artikel 99 i Domstolens procesreglement - forbrugerbeskyttelse - direktiv 93/13/EØF - urimelige kontraktvilkår i forbrugeraftaler - anvendelsesområde - artikel 1, stk. 2 - kontraktvilkår, som afspejler bindende lovbestemmelser eller bindende administrative bestemmelser - låneaftaler indgået i udenlandsk valuta - kontraktvilkår vedrørende kursrisikoen, som gengiver en deklaratorisk bestemmelse i national ret - angivelig misligholdelse af den oplysningspligt, der påhviler den långivende bank - krav om god tro - den nationale rets undersøgelse skal primært foretages på grundlag af artikel 1, stk. 2, i direktiv 93/13)
      (2022/C 64/05)
      Processprog: rumænsk
      
         Den forelæggende ret
      
      Curtea de Apel Cluj
      
         Parter i hovedsagen
      
      
         Sagsøgere: NSV og NM
      
         Sagsøgt: BT
      
         Konklusion
      
      Artikel 1, stk. 2, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler skal fortolkes således, at et kontraktvilkår, som er indsat i en aftale om et lån optaget i udenlandsk valuta, der er indgået mellem en forbruger og en erhvervsdrivende, og som afspejler en deklaratorisk national lovbestemmelse, ikke er omfattet af dette direktivs anvendelsesområde, selv om:
      
                  —
               
               
                  Denne nationale lovbestemmelse ikke har været genstand for en vurdering fra den nationale lovgivers side med henblik på at indføre en balance mellem forbrugerens og den erhvervsdrivendes interesser inden for de specifikke rammer af banklåneaftaler indgået med forbrugere.
               
            
                  —
               
               
                  Den erhvervsdrivende har indsat dette kontraktvilkår i den pågældende aftale uden at opfylde sin oplysnings- og gennemsigtighedspligt.
               
            
                  —
               
               
                  Der er holdepunkter for at fastslå, at den pågældende erhvervsdrivende har indsat det nævnte kontraktvilkår i denne aftale i ond tro, idet denne erhvervsdrivende ikke kunne være uvidende om, at anvendelsen af samme kontraktvilkår kunne skabe en betydelig skævhed i de nævnte aftaleparters rettigheder og forpligtelser til skade for forbrugeren.
               
            
         (1)  EUT C 206 af 31.5.2021.